
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 305 

“Ελάχιστες προδιαγραφές ασφάλειας και υγείας που 

πρέπει να εφαρμόζονται στα προσωρινά ή κινητά εργο¬ 
τάξια σε συμμόρφωση προς την οδηγία 92/57/ΕΟΚ”. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. των άρθρων 1 (παράγραφοι 1, 2, 3, 4 και 5) και 3 του 
Ν. 1338/83 “Εφαρμογή του κοινοτικού δικαίου” 
(34/Α) που τροποποιήθηκαν αντιστοίχως με το 
άρθρο 6 του Ν. 1440/84 “Συμμετοχή της Ελλάδας 
στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητος Άνθρακος 
και Χάλυβος και του Οργανισμού Εφοδιασμού 
ΕΙΙΒΑΤΟΜ" (70/Α) και με το άρθρο 65 του Ν. 
1892/90 “Για τον εκσυγχρονισμό και την ανάπτυξη 
και άλλες διατάξεις” (101 /Α) και 

β. της παραγράφου 2 του άρθρου δευτέρου του 
Ν.2077/92 “Κύρωση της συνθήκης για την 
Ευρωπαϊκή Ενωση και των σχετικών πρωτοκόλλων 
και δηλώσεων που περιλαμβάνονται στην τελική 
Πράξη" (136/Α). 

2. Τις διατάξεις των άρθρων 1 (παράγραφος 3) και 36 

του Ν. 1568/85 “Υγιεινή και ασφάλεια των εργαζομέ¬ 
νων” (177/Α) . 

3. Τις διατάξεις του άρθρου 39 του Ν. 1836/89 
“Προώθηση της απασχόλησης και της επαγγελματι¬ 
κής κατάρτισης και άλλες διατάξεις” (79/Α). 

4. Τις διατάξεις του άρθρου 26 του Ν. 2224/94 
“Ρύθμιση θεμάτων εργασίας, συνδικαλιστικών δικαι¬ 
ωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των επο- 
πτευομένων από αυτό νομικών προσώπων και άλλες 
διατάξεις” (112/Α). 


5. Την αριθμ. 15/5-12-1994 γνώμη του Συμβουλίου 
Υγιεινής και Ασφάλειας της Εργασίας. 

6. Τις διατάξεις του Π.Δ. 27/96 “Συγχώνευση των 
Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο 
Ανάπτυξης" (19/Α). 

7. Τις διατάξεις του Π.Δ. 373/95 “Συγχώνευση των 
Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας 
Διοίκησης και Αποκέντρωσης” (201/Α). 

8. Την αριθ. 289/14.2.1996 κοινή Απόφαση του 
Πρωθυπουργού και της Υπουργού Ανάπτυξης 
“Ανάθεση αρμοδιοτήτων στους Υφυπουργούς 
Ανάπτυξης Φοίβο Ιωαννίδη και Μιχάλη Χρυσοχοϊδη” 
(92/Β/14.2.1996). 

9. Τις διατάξεις του άρθρου 29Α του Ν. 1558/85 
“Κυβέρνηση και Κυβερνητικά Όργανα” (137/Α), που 
προστέθηκε με το άρθρο 27 του Ν. 2081/92 
“Ρύθμιση του θεσμού των Επιμελητηρίων κ.τλ.” 
(154/Α). 

10. Ότι με την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του 
προϋπολογισμού του Υπουργείου Εργασίας ή του 
κρατικού προϋπολογισμού ή προϋπολογισμού 
ΝΠΔΔ, δεδομένου ότι οι δαπάνες εντάσσονται στα 
πλαίσια των ήδη εγκεκριμένων προϋπολογισμών για 
την εφαρμογή των διατάξεων του άρθρου 39 του Ν. 
1836/89, ο οποίος έχει επεκταθεί και στο Δημόσιο. 

11. Την αριθμ. 551/1995 γνωμοδότηση του Συμβουλίου 
Επικράτειας, μετά από πρόταση των Υπουργών 
Εσωτερικών Δημόσιας Διοίκησης και Αποκέν¬ 
τρωσης, Εθνικής Οικονομίας, Ανάπτυξης, Οικο¬ 
νομικών, Εργασίας και Κοινωνικών Ασφαλίσεων, 
Υγείας και Πρόνοιας, Περιβάλλοντος Χωροταξίας 
και Δημοσίων Εργων και του Υφυπουργού 
Ανάπτυξης αποφασίζουμε: 

Άρθρο 1 

Αντικείμενο-Πεδίο εφαρμογής 

1. Σκοπός του παρόντος προεδρικού διατάγματος είναι 

η προσαρμογή της Ελληνικής νομοθεσίας περί υγι¬ 
εινής και ασφάλειας των εργαζομένων προς τις δια¬ 
τάξεις της οδηγίας 92/57/ΕΟΚ του Συμβουλίου της 
24ης Ιουνίου 1992 (ΕΕ1_ 245/26-8-92) “Σχετικά με τις 
ελάχιστες προδιαγραφές ασφάλειας και υγείας που 
πρέπει να εφαρμόζονται στα προσωρινά ή κινητά 
εργοτάξια” (όγδοη ειδική οδηγία κατά την έννοια 
του άρθρου 16 (παράγραφοςΐ) της οδηγίας 
89/391/ΕΟΚ). 

2. Το παρόν προεδρικό διάταγμα καθορίζει τις ελάχι¬ 
στες προδιαγραφές ασφάλειας και υγείας που πρέ¬ 
πει να εφαρμόζονται στα προσωρινά ή κινητά εργο¬ 
τάξια, όπως αυτά ορίζονται στο άρθρο 2. 

3. Οι γενικές και ειδικές διατάξεις για την υγιεινή και 
την ασφάλεια της εργασίας που ισχύουν εφαρμόζο¬ 
νται πλήρως στα εργοτάξια με την επιφύλαξη των 
πλέον δεσμευτικών ή/και ειδικών διατάξεων που 
περιέχονται στο παρόν προεδρικό διάταγμα. 

4. Για την εφαρμογή του παρόντος στο Δημόσιο, τα 
ΝΠΔΔ και ΟΤΑ ισχύουν και οι ιδιαίτερες ρυθμίσεις 
της ΚΥΑ 88555/3293/88 “Υγιεινή και ασφάλεια του 
προσωπικού του Δημοσίου, των ΝΠΔΔ και των ΟΤΑ” 
(721/Β) που κυρώθηκε με το άρθρο 39 του Ν. 
1836/89. 

5. Οι διατάξεις του παρόντος δεν εφαρμόζονται: 

α. Στο ένστολο προσωπικό των ενόπλων δυνάμεων 
και των σωμάτων ασφαλείας. 

β. Στο οικιακό υπηρετικό προσωπικό. 

γ. Στις δραστηριότητες γεωτρήσεων και εξόρυξης 
στις εξορυκτικές βιομηχανίες κατά την έννοια 
του άρθρου 1 παράγραφος 2 της απόφασης 
74/326/ΕΟΚ του Συμβουλίου της 27ης Ιουνίου 
1974 περί επεκτάσεως της αρμοδιότητας του 
μονίμου οργάνου για την ασφάλεια και την προ¬ 
στασία της υγείας στα ανθρακωρυχεία στο 
σύνολο των εξορυκτικών βιομηχανιών. 

Στις περιπτώσεις των εδαφίων α και β πρέπει να 
εξασφαλίζεται, όσο αυτό είναι δυνατόν, η ασφάλεια 
και η υγεία του εν λόγω προσωπικού, εν όψει των 
στόχων του παρόντος. 

Άρθρο 2 
Ορισμοί 

Για την εφαρμογή των διατάξεων του παρόντος νοού¬ 
νται ως: 

1. Προσωρινό ή κινητό εργοτάξιο, που στο εξής απο- 
καλείται “εργοτάξιο”: Κάθε εργοτάξιο όπου πραγ¬ 
ματοποιούνται εργασίες οικοδομικές ή/και πολιτικού 


μηχανικού και γενικά εκτελείται τεχνικό έργο. Στο 
παράρτημα I του άρθρου 12 περιλαμβάνεται ενδει¬ 
κτικός κατάλογος τέτοιων εργασιών. 

2. Κύριος του έργου: Κάθε φυσικό ή νομικό πρόσωπο 
για λογαριασμό του οποίου πραγματοποιείται ένα 
έργο. 

3. Ανάδοχος: Κάθε φυσικό ή νομικό πρόσωπο στο 
οποίο έχει ανατεθεί η μελέτη ή/και η εκτέλεση ή/και 
η επίβλεψη της εκτέλεσης του έργου για λογαρια¬ 
σμό του κυρίου του έργου. 

Ο ορισμός του αναδόχου εξειδικεύεται για τις ανά¬ 
γκες του παρόντος διατάγματος μεταξύ ενός ή 
περισσοτέρων παραγόντων του έργου κατά περί¬ 
πτωση ως εξής: 

α. Εργολάβος: Πρόσωπο που συμβάλλεται με τον 
κύριο του έργου και αναλαμβάνει την εκτέλεση 
ολόκληρου του έργου ή τμήματός του, ανε¬ 
ξάρτητα από την ιδιότητα με την οποία φέρεται 
ασφαλισμένος σε ασφαλιστικό οργανισμό και 
προκειμένου για δημόσια έργα ο ανάδοχος, 
όπως αυτός ορίζεται στο άρθρο 3 του Ν. 1418/84. 

β. Υπεργολάβος: Πρόσωπο που συμβάλλεται με 
εργολάβο και αναλαμβάνει την εκτέλεση ολόκλη¬ 
ρου του έργου ή τμήματός του, ανεξάρτητα από 
την ιδιότητα με την οποία φέρεται ασφαλισμένος 
σε ασφαλιστικό οργανισμό. Ως υπεργολάβος 
θεωρείται επίσης και το πρόσωπο που συμβάλ¬ 
λεται με άλλον υπεργολάβο και αναλαμβάνει 
σύμφωνα με τα παραπάνω την εκτέλεση ολόκλη¬ 
ρου του έργου ή τμήματός του. 

γ. Μελετητής: Πρόσωπο που συμβάλλεται με τον 
κύριο του έργου ή τον εργολάβο και εκπονεί τη 
μελέτη του έργου. 

4. Εργοδότης: Κάθε φυσικό ή νομικό πρόσωπο το 
οποίο συνδέεται με σχέση εργασίας με τον εργαζό¬ 
μενο και εν προκειμένω οι παράγοντες του έργου 
που αναφέρονται στα εδάφια (α) και (β) της προη- 
γουμένης παραγράφου, μη αποκλεισμένου και του 
κυρίου του έργου όταν αυτός συνδέεται απευθείας 
με σχέση εργασίας με τον εργαζόμενο. 

5. Εργαζόμενος: Κάθε πρόσωπο που απασχολείται από 

έναν εργοδότη με οποιαδήποτε σχέση εργασίας, 
συμπεριλαμβανομένων των ασκουμένων και των 
μαθητευομένων. 

6. Εκπρόσωπος των εργαζομένων : Κάθε εκλεγμένο 
άτομο, με ειδική αρμοδιότητα σε θέματα προστα¬ 
σίας της ασφάλειας και της υγείας των εργαζομέ¬ 
νων σύμφωνα με τα άρθρα 2 και 3 του Ν. 1568/85, το 
Π.Δ. 315/87 “Σύσταση ΕΥΑΕ σε εργοτάξια οικοδο¬ 
μών και εν γένει τεχνικών έργων”, τα άρθρα 1, 2, 3, 
4 και 5 του Ν. 1767/88 “Συμβούλια εργαζομένων και 
άλλες εργατικές διατάξεις-κύρωση της 135 
Διεθνούς Σύμβασης Εργασίας” (63/Α), και τα άρθρα 
2 (παράγραφος 4) και 3 του Π.Δ. 17/96 “Μέτρα για 

τη βελτίωση της ασφάλειας και της υγείας των 
εργαζομένων κατά την εργασία σε συμμόρφωση με 
τις οδηγίες 89/391/ΕΟΚ και 91/383/ΕΟΚ” (11/Α), για 
να εκπροσωπεί τους εργαζόμενους, όσον αφορά τα 
ζητήματα προστασίας της ασφάλειας και της υγείας 
κατά την εργασία. 

7. Αυτοαπασχολούμενος: Κάθε άτομο, εκτός εργοδο¬ 
τών και εργαζομένων όπως αυτοί ορίζονται στο 
άρθρο 2 (παράγραφοι 4 και 5) του Π.Δ. 17/96, το 
οποίο με την επαγγελματική του δραστηριότητα 
συμβάλλει στην εκτέλεση του έργου. 

8. Συντονιστής για θέματα ασφάλειας και υγείας κατά 

την εκπόνηση της μελέτης του έργου: Κάθε φυσι¬ 
κό ή νομικό πρόσωπο στο οποίο ο εργολάβος ολό¬ 
κληρου του έργου και εάν δεν υπάρχει ο κύριος του 
έργου αναθέτει την εκτέλεση των καθηκόντων που 
προβλέπονται στη παράγραφο 2 του άρθρου 5. 

9. Συντονιστής για θέματα ασφάλειας και υγείας κατά 

την εκτέλεση του έργου: Κάθε φυσικό ή νομικό 
πρόσωπο στο οποίο ο εργολάβος ολόκληρου του 
έργου και εάν δεν υπάρχει ο κύριος του έργου, ανα¬ 
θέτει τα καθήκοντα που προβλέπονται στη παρά¬ 
γραφο 3 του άρθρου 6. 

Άρθρο 3 

Υποχρέωση απασχόλησης συντονιστών. 

Σχέδιο και φάκελος ασφάλειας και υγείας. 

Εκ των προτέρων γνωστοποίηση. 

1. Για εργοτάξιο όπου είναι παρόντα πολλά συνεργεία 
ορίζεται ένας ή περισσότεροι συντονιστές σε θέμα¬ 
τα ασφάλειας και υγείας κατά την εκπόνηση της 
μελέτης του έργου, σύμφωνα με τη παράγραφο 8 
του άρθρου 2 του παρόντος διατάγματος. 

2. Για εργοτάξιο όπου είναι παρόντα πολλά συνεργεία 
ορίζεται ένας ή περισσότεροι συντονιστές σε θέμα¬ 
τα ασφάλειας και υγείας κατά την εκτέλεση του 
έργου, σύμφωνα με τη παράγραφο 9 του άρθρου 2 
του παρόντος διατάγματος. 

3. Πριν από την έναρξη λειτουργίας του εργοταξίου ο 
εργολάβος ολόκληρου του έργου και εάν δεν υπάρ¬ 
χει ο κύριος του έργου μεριμνά για την εκπόνηση 
σχεδίου ασφάλειας και υγείας και για την κατάρτιση 
φακέλου ασφάλειας και υγείας. 

4. Η υποχρέωση εκπόνησης σχεδίου ασφάλειας και 
υγείας υπάρχει: 

α. Σε κάθε περίπτωση που σύμφωνα με την παρά¬ 
γραφο 1 του παρόντος άρθρου απαιτείται 
συντονιστής σε θέματα ασφάλειας και υγείας 
κατά την εκπόνηση της μελέτης του έργου. 

β. Οταν οι εργασίες που πρόκειται να εκτελεσθούν 
ενέχουν ιδιαίτερους κινδύνους όπως αυτές απα- 
ριθμούνται στο παράρτημα II του άρθρου 12 του 
παρόντος διατάγματος. 


γ. Οταν απαιτείται εκ των προτέρων γνωστοποίηση 
σύμφωνα με την παράγραφο 12 του παρόντος 
άρθρου. 

5. Στο σχέδιο ασφάλειας και υγείας περιγράφονται και 
διευκρινίζονται: 

α. Οι κανόνες που θα εφαρμόζονται στο εργοτάξιο, 
αφού ληφθούν υπόψη οι τυχόν δραστηριότητες 
εκμετάλλευσης που διεξάγονται στον τόπο του 
έργου. 

β. Ειδικά μέτρα για τις εργασίες που περιλαμβάνο¬ 
νται σε μία ή περισσότερες κατηγορίες του 
παραρτήματος II του άρθρου 12 του παρόντος 
διατάγματος. 

6. Το σχέδιο ασφάλειας και υγείας πρέπει επίσης να 
περιλαμβάνει στοιχεία για: 

α. Την προσπέλαση στο εργοτάξιο και την ασφαλή 
πρόσβαση στις θέσεις εργασίας. 

β. Την ανάλυση πορείας κατασκευής σε φάσεις. 

γ. Την κυκλοφορία πεζών και οχημάτων εντός του 
εργοταξίου. 

δ. Την ανάλυση μεθόδων εργασίας κατά φάσεις. 

ε. Τον καθορισμό χώρων αποθήκευσης υλικών και 
τρόπου αποκομιδής αχρήστων. 

στ. Τις συνθήκες αποκομιδής επικίνδυνων υλικών. 

ζ. Τη διευθέτηση χώρων υγιεινής, εστίασης και Α’ 
βοηθειών. 

η. Τη μελέτη κατασκευής ικριωμάτων όταν δεν περι- 
γράφονται απο τις ισχύουσες διατάξεις. 

7. Ο φάκελος ασφάλειας και υγείας περιλαμβάνει: 

α. Το μητρώο του έργου, δηλαδή τα σχέδια και την 
τεχνική περιγραφή του έργου. 

β. Οδηγίες και χρήσιμα στοιχεία σε θέματα ασφά¬ 
λειας και υγείας, τα οποία θα πρέπει να λαμβά- 
νονται υπόψη κατά τις ενδεχόμενες μεταγενέ¬ 
στερες εργασίες καθ’ όλη τη διάρκεια της ζωής 
του έργου, όπως εργασίες συντήρησης, μετα¬ 
τροπής, καθαρισμού, κ.λ.π. Ενδεικτικά οι οδη¬ 
γίες και τα στοιχεία αυτά αναφέρονται στον 
ασφαλή τρόπο εκτέλεσης των διαφόρων εργα¬ 
σιών, στην αποφυγή κινδύνων από τα διάφορα 
δίκτυα (ύδρευσης, ηλεκτροδότησης, αερίων, 
ατμού κ.λ.π.), στην πυρασφάλεια κ.λ.π. 

8. Το σχέδιο και ο φάκελος ασφάλειας και υγείας απο¬ 
τελούν αναπόσπαστο τμήμα των δικαιολογητικών 

που υποβάλλονται σύμφωνα με τις κείμενες διατά- 

ξεις για την έκδοση οικοδομικής αδείας του έργου. 
Προκειμένου για δημόσια έργα και εφόσον δεν 
απαιτείται έκδοση οικοδομικής αδείας, το σχέδιο και 
ο φάκελος ασφάλειας και υγείας αποτελούν τμήμα 
της τεχνικής μελέτης που υποβάλλεται για έγκριση. 

9. Το σχέδιο και ο φάκελος ασφάλειας και υγείας ανα¬ 
προσαρμόζονται σε συνάρτηση με την εξέλιξη των 
εργασιών και τις ενδεχόμενες τροποποιήσεις που 
έχουν επέλθει. Ιδιαίτερη προσοχή πρέπει να δίνεται 
πριν την έναρξη των εργασιών στην αναπροσαρμο¬ 
γή του σχεδίου ασφάλειας και υγείας, ενώ μετά το 
πέρας των εργασιών στην αναπροσαρμογή του 
φακέλου ασφάλειας και υγείας, ώστε αυτός να 
περιέχει τα πραγματικά στοιχεία του έργου έτσι 
όπως αυτό κατασκευάστηκε. 

10. Κατά την εκτέλεση του έργου το σχέδιο και ο φάκε¬ 
λος ασφάλειας και υγείας τηρούνται στο εργοτάξιο 
με ευθύνη του εργολάβου ολόκληρου του έργου και 
εάν δεν υπάρχει του κυρίου του έργου και είναι στη 
διάθεση των ελεγκτικών αρχών. 

11. Μετά την αποπεράτωση του έργου ο φάκελος 
ασφάλειας και υγείας συνοδεύει το έργο καθ’ όλη 
τη διάρκεια της ζωής του και φυλάσσεται με ευθύνη 
του κυρίου του έργου. Σε περίπτωση μεταβίβασης 
της κυριότητας ή διάσπασης κατόπιν πώλησης σε 
επί μέρους ιδιοκτήτες, ο νέος ιδιοκτήτης ή ο κάθε 
επί μέρους ιδιοκτήτης αντίστοιχα μεριμνά, ώστε να 
περιέρχεται στη διάθεσή του ακριβές αντίγραφο 
του φακέλου ασφάλειας και υγείας. 

12. Προκειμένου για εργοτάξιο με προβλεπόμενη διάρ¬ 
κεια εργασιών που θα υπερβαίνει τις 30 εργάσιμες 
ημέρες και στο οποίο θα ασχολούνται ταυτόχρονα 
περισσότεροι απο 20 εργαζόμενοι ή ο προβλεπόμε- 
νος όγκος εργασίας θα υπερβαίνει τα 500 ημερομί¬ 
σθια ο εργολάβος ολόκληρου του έργου και όταν 
δεν υπάρχει ο κύριος του έργου πρέπει να διαβιβά¬ 
ζει στην αρμόδια επιθεώρηση εργασίας πριν από 
την έναρξη των εργασιών την εκ των προτέρων γνω¬ 
στοποίηση που καταρτίζεται σύμφωνα με το παράρ¬ 
τημα III του άρθρου 12 του παρόντος διατάγματος. 

13. Η εκ των προτέρων γνωστοποίηση πρέπει να αναρ- 
τάται κατά τρόπο εμφανή στο εργοτάξιο και, εάν 
χρειάζεται, να ενημερώνεται. 

14. Επεκτείνεται η υποχρέωση τήρησης Ημερολογίου 
Μέτρων Ασφάλειας, όπως προβλέπεται στο άρθρο 8 
του ν. 1396/83 “Υποχρεώσεις λήψης και τήρησης 
των μέτρων ασφάλειας στις οικοδομές και λοιπά 
τεχνικά έργα” (126/Α), σε όλα τα εργοτάξια που 
απαιτείται εκ των προτέρων γνωστοποίηση σύμφω¬ 
να με την παράγραφο 12 του παρόντος άρθρου. 

Άρθρο 4 

Γενικές αρχές πρόληψης σε θέματα ασφάλειας και 
υγείας κατά την εκπόνηση της μελέτης του έργου. 

1. Κατά τα στάδια σύλληψης, επεξεργασίας και εκπόνη¬ 


σης της μελέτης του έργου, πρέπει να λαμβάνονται 
υπόψη από τους μελετητές σε συνεργασία με τον 
εργολάβο και υπεργολάβο ολόκληρου του έργου 
και εάν δεν υπάρχουν με τον κύριο του έργου οι 
γενικές αρχές πρόληψης σε θέματα ασφάλειας και 
υγείας που αναφέρονται στο άρθρο 7 του Π.Δ. 
17/96 ιδίως: 

α. Για τις αρχιτεκτονικές, τεχνικές ή/και οργανωτι¬ 
κές επιλογές προκειμένου να προγραμματίζονται 
οι διάφορες εργασίες ή φάσεις εργασίας που 
διεξάγονται ταυτόχρονα ή διαδοχικά. 

β. Για την πρόβλεψη της διάρκειας εκτέλεσης των 
διαφόρων αυτών εργασιών ή φάσεων εργασίας. 

2. Λαμβάνεται επίσης υπόψη κάθε φορά που κρίνεται 
αναγκαίο, το σχέδιο και ο φάκελος ασφάλειας και 
υγείας που καταρτίζονται ή αναπροσαρμόζονται 
σύμφωνα με το άρθρο 3 του παρόντος διατάγμα¬ 
τος. 

Άρθρο 5 

Προσόντα και καθήκοντα των συντονιστών κατά την 
εκπόνηση της μελέτης του έργου. 

1. Τα προσόντα των συντονιστών κατά την εκπόνηση 
της μελέτης του έργου είναι αυτά που σύμφωνα με 
τις ισχύουσες διατάξεις παρέχουν το δικαίωμα υπο¬ 
γραφής της συγκεκριμένης μελέτης. 

2. Οι συντονιστές που ορίζονται για θέματα ασφάλειας 

και υγείας κατά την εκπόνηση της μελέτης του 
έργου: 

α. Συντονίζουν την εφαρμογή των διατάξεων του 
άρθρου 4 του παρόντος διατάγματος. 

β. Καταρτίζουν ή αναθέτουν την κατάρτιση του σχε¬ 
δίου ασφάλειας και υγείας που προβλέπεται στο 
άρθρο 3 του παρόντος διατάγματος. 

γ. Καταρτίζουν τον φάκελο ασφάλειας και υγείας 
που προβλέπεται στο άρθρο 3 του παρόντος 
διατάγματος. 

3. Την ευθύνη για τυχόν παράλειψη κατάρτισης του 
σχεδίου και του φακέλου ασφάλειας και υγείας έχει 
το πρόσωπο που όρισε τον συντονιστή. 

Άρθρο 6 

Προσόντα και καθήκοντα των συντονιστών κατά την 
εκτέλεση του έργου. 

1. Τα προσόντα των συντονιστών για θέματα ασφάλειας 
και υγείας κατά την εκτέλεση του έργου είναι αυτά 
που προβλέπονται και για τους τεχνικούς ασφάλει¬ 
ας στο Π .Δ. 294/88 “Ελάχιστος χρόνος απασχόλη¬ 
σης τεχνικού ασφάλειας και γιατρού εργασίας, επί¬ 
πεδο γνώσεων και ειδικότητα τεχνικού ασφάλειας 
κ.λπ.” (138/Α), καθώς και στις ισχύουσες κάθε φορά 
διατάξεις. 

2. Στους συντονιστές ασφάλειας και υγείας είναι δυνα¬ 
τόν να ανατεθούν το έργο και οι αρμοδιότητες του 
τεχνικού ασφάλειας σύμφωνα με το Ν. 1568/85. 
Στην περίπτωση αυτή ο χρόνος απασχόλησης δεν 
συμψηφίζεται, αλλά υπολογίζεται και εκτελείται ανε¬ 
ξάρτητα. 

3. Οι συντονιστές που ορίζονται για θέματα ασφάλειας 

και υγείας κατά την εκτέλεση το υ έργο υ: 

α. Συντονίζουν την εφαρμογή των γενικών αρχών 
πρόληψης και ασφάλειας στις τεχνικές ή/και 
οργανωτικές επιλογές, προκειμένου να προ¬ 
γραμματίζονται οι διάφορες εργασίες ή φάσεις 
εργασίας που διεξάγονται ταυτόχρονα ή διαδο¬ 
χικά και στην πρόβλεψη της διάρκειας εκτέλε¬ 
σης των διαφόρων αυτών εργασιών ή φάσεων 
εργασίας. 

β. Συντονίζουν την εφαρμογή των σχετικών διατάξε¬ 
ων μεριμνώντας ώστε οι εργολάβοι και υπεργο- 
λάβοι και, εάν αυτό είναι αναγκαίο για την προ¬ 
στασία των εργαζομένων, οι αυτοαπασχολούμε¬ 
νοι: 

ί) να εφαρμόζουν με συνέπεια τις αρχές που 
αναφέρονται στο άρθρο 8 του παρόντος δια¬ 
τάγματος και 

ϋ) όποτε απαιτείται, να εφαρμόζουν το σχέδιο 
ασφάλειας και υγείας που αναφέρεται στο 
άρθρο 3 του παρόντος διατάγματος. 

γ. Αναπροσαρμόζουν ή μεριμνούν ώστε να αναπρο¬ 
σαρμοστεί το σχέδιο και ο φάκελος ασφάλειας 
και υγείας σύμφωνα με τη παράγραφο 9 του 
άρθρου 3 του παρόντος διατάγματος. 

δ. Οργανώνουν μαζί με τον τεχνικό ασφάλειας και 
το γιατρό εργασίας τη συνεργασία, μεταξύ των 
εργολάβων και υπεργολάβων, συμπεριλαμβανο¬ 
μένων και εκείνων που διαδέχονται ο ένας τον 
άλλον στο εργοτάξιο, και το συντονισμό των 
δραστηριοτήτων για την προστασία των εργαζο¬ 
μένων και την πρόληψη των ατυχημάτων και των 
επαγγελματικών ασθενειών, καθώς και την αμοι¬ 
βαία ενημέρωσή τους σύμφωνα με όσα προβλέ- 
πονται στο άρθρο 7 (παράγραφος 9) του Π.Δ. 
17/96, όταν πολλές επιχειρήσεις μοιράζονται τον 
ίδιο χώρο εργασίας, μεριμνώντας για τη συμμε¬ 
τοχή εφόσον υπάρχει ανάγκη των αυτοαπασχο¬ 
λουμένων. 

ε. Συντονίζουν την εποπτεία για την ορθή εφαρμογή 
των εργασιακών διαδικασιών. 

στ. Λαμβάνουν τα αναγκαία μέτρα ώστε να επιτρέ¬ 
πεται η είσοδος στο εργοτάξιο μόνο στα πρόσω¬ 
πα που έχουν τη σχετική άδεια. 

ζ. Συνεργάζονται με τον τεχνικό ασφάλειας και το 
γιατρό εργασίας καθόλη τη διάρκεια απασχόλη¬ 


σης στο εργοτάξιο και ζητούν τη γνώμη τους 
κάθε φορά που κρίνουν απαραίτητο. 

Άρθρο 7 

Ευθύνες παραγόντων του έργου. 

1. Τα πρόσωπα που αναθέτουν στους συντονιστές να 
εκτελέσουν τα καθήκοντα που αναφέρονται στα 
άρθρα 5 και 6 του παρόντος διατάγματος δεν απαλ¬ 
λάσσονται απο τις ευθύνες τους στον τομέα αυτό. 

2. Η εφαρμογή των άρθρων 5 και 6 του παρόντος δια¬ 
τάγματος και της προηγουμένης παραγράφου δεν 
επηρεάζει την αρχή της ευθύνης του εργοδότη που 
προβλέπεται στο Π.Δ. 17/96. 

Άρθρο 8 

Γενικές υποχρεώσεις των εργοδοτών 

1. Κατά την εκτέλεση του έργου, οι προβλεπόμενες 
από το άρθρο 7 του Π.Δ. 17/96 γενικές αρχές πρό¬ 
ληψης, βάσει των οποίων οι εργοδότες στα πλαίσια 
των ευθυνών τους λαμβάνουν τα αναγκαία μέτρα 
για την προστασία της ασφάλειας και της υγείας 
των εργαζομένων συμπεριλαμβανομένων των δρα¬ 
στηριοτήτων πρόληψης των επαγγελματικών κινδύ¬ 
νων, ενημέρωσης και κατάρτισης καθώς και της 
δημιουργίας της απαραίτητης οργάνωσης και της 
παροχής των αναγκαίων μέσων, εφαρμόζονται 
κυρίως όσον αφορά: 

α. Τη διατήρηση του εργοταξίου σε ικανοποιητική 
κατάσταση από άποψη τάξης και υγιεινής. 

β. Την επιλογή της τοποθέτησης των θέσεων εργα- 
σίας, εν όψει των συνθηκών πρόσβασης στις 
θέσεις αυτές, καθώς και τον καθορισμό των 
οδών ή ζωνών μετακίνησης ή κυκλοφορίας. 

γ. Τις συνθήκες μεταφοράς των διαφόρων υλικών. 

δ. Την τακτική συντηρηση, τον έλεγχο πριν από την 
έναρξη της λειτουργίας και τον περιοδικό έλεγ¬ 
χο των εγκαταστάσεων και των μηχανικών διατά¬ 
ξεων, ώστε να αποφεύγονται οι ατέλειες που θα 
μπορούσαν να βλάψουν την ασφάλεια και την 
υγεία των εργαζομένων. 

ε. Την οριοθέτηση και τη διευθέτηση των ζωνών 
αποθήκευσης και εναπόθεσης των διαφόρων 
υλικών, ειδικότερα εφόσον πρόκειται για επικίν¬ 
δυνα υλικά ή ουσίες. 

■στ. Τις συνθήκες αποκομιδής των επικίνδυνων υλι¬ 
κών που χρησιμοποιήθηκαν. 

ζ. Την αποθήκευση και τη διάθεση ή την αποκομιδή 
των απορριμάτων και των άχρηστων υλικών. 

η. Την αναπροσαρμογή, ανάλογα με την πορεία των 
εργασιών στο εργοτάξιο, της πραγματικής διάρ¬ 
κειας για τα διάφορα είδη ή στάδια εργασίας. 

θ. Τη συνεργασία μεταξύ των εργοδοτών και των 
αυτοαπασχολουμένων. 

ι. Τις αλληλεπιδράσεις με δραστηριότητες εκμετάλ¬ 
λευσης στο χώρο μέσα ή κοντά στον οποίο έχει 
εγκατασταθεί το εργοτάξιο. 

2. Για να διαφυλάξουν την ασφάλεια και την υγεία στο 
εργοτάξιο, και υπό τις προϋποθέσεις των άρθρων 6 
και 7 του παρόντος διατάγματος οι εργολάβοι και 
υπεργολάβοι: 

α. Λαμβάνουν μέτρα σύμφωνα με τις ελάχιστες προ¬ 
διαγραφές που περιλαμβάνονται στο παράρτημα 
IV του άρθρου 12 του παρόντος διατάγματος, 
ιδίως κατά την εφαρμογή του παρόντος άρθρου. 

β. Λαμβάνουν υπόψη τις υποδείξεις των συντονι¬ 
στών για θέματα ασφάλειας και υγείας. 

3. Ανάλογες υποχρεώσεις με αυτές των παραγράφων 1 

και 2 του παρόντος άρθρου υπό τις προϋποθέσεις 
του άρθρου 4 του Ν. 1396/83 έχει και ο κύριος του 
έργου. 

Άρθρο 9 

Υποχρεώσεις άλλων ομάδων προσώπων 

1. Για την ασφάλεια και τη διαφύλαξη της υγείας στο 
εργοτάξιο οι αυτοαπασχολούμενοι καθώς επίσης 
και οι εργολάβοι και υπεργολάβοι όταν ασκούν οι 
ίδιοι επαγγελματική δραστηριότητα στο εργοτάξιο: 

α. Εχουν όλες τις υποχρεώσεις των εργαζομένων 
σύμφωνα με το άρθρο 13 του Π.Δ. 17/96. 

β. Εχουν όλες τις υποχρεώσεις των εργοδοτών που 
ορίζονται στο Π.Δ. 395/94 Ελάχιστες προδια¬ 
γραφές ασφάλειας και υγείας για τη χρησιμοποί¬ 
ηση εξοπλισμού εργασίας από τους εργαζόμε¬ 
νους κατά την εργασία τους σε συμμόρφωση με 
την οδηγία 89/655/ΕΟΚ” (220/Α). 

γ. Εχουν υποχρέωση να εφαρμόζουν τα οριζόμενα 
στα άρθρα 3, 4 (παράγραφοι 1 έως και 6) και 5 
του Π.Δ. 396/94 “Ελάχιστες προδιαγραφές 
ασφάλειας και υγείας για τη χρήση από τους 
εργαζόμενους εξοπλισμών ατομικής προστασίας 
κατά την εργασία σε συμμόρφωση με την οδη¬ 
γία 89/656/ΕΟΚ” (220/Α). 

δ. Λαμβάνουν υπόψη τις υποδείξεις των τεχνικών 
ασφάλειας, των γιατρών εργασίας και των 
συντονιστών για θέματα ασφάλειας και υγείας 
ως προς το αντικείμενο αρμοδιότητας του καθε- 
νός 

2. Επιπρόσθετα οι αυτοαπασχολούμενοι έχουν κατ’ 
αναλογία: 


α. Όλες τις υποχρεώσεις που απορρέουν για τους 
εργοδότες όταν μοιράζονται τον ίδιο χώρο εργα¬ 
σίας σύμφωνα με το άρθρο 7 (παράγραφος 9) 
του Π.Δ. 17/96. 

β. Τις γενικές υποχρεώσεις του άρθρου 8 (παρά¬ 
γραφοι 1 και 2 εδάφιο α) του παρόντος διατάγ¬ 
ματος. 

γ. Την υποχρέωση εφαρμογής του παραρτήματος 
IV του άρθρου 12 του παρόντος διατάγματος. 

Άρθρο 10 

Ενημέρωση των εργαζομένων 

1. Στα πλαίσια της ενημέρωσης των εργαζομένων σύμ¬ 

φωνα με το άρθρο 11 του Π.Δ. 17/96, οι εργαζόμε¬ 
νοι και οι εκπρόσωποί τους ενημερώνονται για όλα 
τα μέτρα τα σχετικά με την προστασία της ασφάλει¬ 
ας και της υγείας των εργαζομένων που προβλέπο- 
νται από το παρόν προεδρικό διάταγμα. 

2. Οι πληροφορίες πρέπει να είναι κατανοητές για τους 

εργαζόμενους τους οποίους αφορούν. 

Άρθρο 11 

Διαβούλευση και συμμετοχή των εργαζομένων 

Στα πλαίσια της διαβούλευσης και της συμμετοχής των 
εργαζομένων σύμφωνα με το άρθρο 10 του Π.Δ. 17/96, 
οι εργοδότες ζητούν τη γνώμη των εργαζομένων και 
των εκπροσώπων τους και διευκολύνουν τη συμμετοχή 
τους, για τα θέματα που καλύπτονται από τα άρθρα 6 
και 8 του παρόντος διατάγματος, προβλέποντας κάθε 
φορά που αυτό καθίσταται αναγκαίο, - λαμβάνοντας 
υπόψη τη σοβαρότητα των κινδύνων και το μέγεθος 
του εργοταξίου-, τον κατάλληλο συντονισμό μεταξύ 
των εργαζομένων και των εκπροσώπων τους στις επι¬ 
χειρήσεις οι οποίες ασκούν τις δραστηριότητές τους 
στον τόπο εργασίας. 

Άρθρο 12 

Προσάρτηση παραρτημάτων 

Προσαρτώνται και αποτελούν αναπόσπαστο μέρος του 
παρόντος διατάγματος: 

1. Το παράρτημα I που αναφέρεται στο άρθρο 2 (παρά¬ 

γραφος 1) του παρόντος διατάγματος. 

2. Το παράρτημα II που αναφέρεται στο άρθρο 3 
(παράγραφοι 4 και 5) του παρόντος διατάγματος. 

3. Το παράρτημα III που αναφέρεται στο άρθρο 3 
(παράγραφος 12) του παρόντος διατάγματος. 

4. Το παράρτημα IV που αναφέρεται στα άρθρα 8 
(παράγραφος 2 εδάφιο α) και 9 (παράγραφος 2 
εδάφιο γ) του παρόντος διατάγματος. 

ΠΑΡΑΡΤΗΜΑ I 

ΕΝΔΕΙΚΤΙΚΟΣ ΚΑΤΑΛΟΓΟΣ ΤΩΝ ΟΙΚΟΔΟΜΙΚΩΝ 
ΕΡΓΑΣΙΩΝ ΚΑΙ ΤΩΝ ΕΡΓΑΣΙΩΝ ΠΟΛΙΤΙΚΟΥ ΜΗΧΑ¬ 
ΝΙΚΟΥ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 2 ΠΑΡΑΓ¬ 
ΡΑΦΟΣ 1 ΤΟΥ ΠΑΡΟΝΤΟΣ ΔΙΑΤΑΓΜΑΤΟΣ 

1. Εκσκαφές 

2. Χωματουργικές εργασίες 

3. Κατασκευές 

4. Συναρμολόγηση και αποσυναρμολόγηση προκατα- 
σκευασμένων στοιχείων 

5. Διαμόρφωση ή εξοπλισμός 

6. Μετατροπές 

7. Ανακαινίσεις 

8. Επισκευές 

9. Διαλύσεις 

10. Κατεδαφίσεις 

11. Εκτακτη συντήρηση 

12. Τακτική συντήρηση - Εργασίες βαφής και καθαρι¬ 
σμού 

13. Εξυγίανση 

ΠΑΡΑΡΤΗΜΑ II 

ΕΝΔΕΙΚΤΙΚΟΣ ΚΑΤΑΛΟΓΟΣ ΤΩΝ ΕΡΓΑΣΙΩΝ ΠΟΥ 
ΕΝΕΧΟΥΝ ΕΙΔΙΚΟΥΣ ΚΙΝΔΥΝΟΥΣ ΓΙΑ ΤΗΝ ΑΣΦΑΛΕΙΑ 
ΚΑΙ ΤΗΝ ΥΓΕΙΑ ΤΩΝ ΕΡΓΑΖΟΜΕΝΩΝ ΠΟΥ 
ΑΝΑΦΕΡΕΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΙ 4 ΚΑΙ 5 
ΤΟΥ ΠΑΡΟΝΤΟΣ ΔΙΑΤΑΓΜΑΤΟΣ 

1. Εργασίες που εκθέτουν τους εργαζόμενους σε κιν¬ 
δύνους καταπλάκωσης, βύθισης σε άμμο/λάσπη ή 
πτώσης από ύψος, οι οποίοι επιδεινώνονται ιδιαίτε¬ 
ρα από τη φύση της δραστηριότητας ή των μεθό¬ 
δων που χρησιμοποιούνται ή από το περιβάλλον της 
θέσης εργασίας ή του έργου . 

2. Εργασίες που εκθέτουν τους εργαζόμενους σε χημι¬ 
κές ή βιολογικές ουσίες οι οποίες παρουσιάζουν ιδι¬ 
αίτερο κίνδυνο για την ασφάλεια και την υγεία των 
εργαζομένων ή για τις οποίες απαιτείται ιατρική 
παρακολούθηση των εργαζομένων σύμφωνα με τις 
κείμενες διατάξεις. 

3. Εργασίες με ιοντίζουσες ακτινοβολίες οι οποίες 
απαιτούν τον καθορισμό ελεγχομένων ή επιτηρου- 
μένων περιοχών όπως αυτές ορίζονται στο άρθρο 
20 της ΚΥΑ Α2 στ/1539/13-5-85 “Βασικοί κανόνες 
προστασίας του πληθυσμού και των εργαζομένων 
από τους κινδύνους που προκύπτουν από ιοντίζου- 
σες ακτινοβολίες σε συμμόρφωση προς τις οδηγίες 
80/836/ΕΥΡΑΤΟΜ της 15ης Ιουλίου 1980 και 
84/467/ΕΥΡΑΤΟΜ της 3ης Σεπτεμβρίου 1984” 
(280/Β). 

4. Εργασίες κοντά σε ηλεκτρικούς αγωγούς υψηλής και 
μέσης τάσης. 

5. Εργασίες σε μέρη όπου υπάρχει κίνδυνος πνιγμού. 

6. Φρέατα, υπόγειες χωματουργικές εργασίες και 
σήραγγες. 

7. Εργασίες καταδύσεων με αναπνευστική συσκευή. 

8. Εργασίες με θάλαμο πεπιεσμένου αέρα. 

9. Εργασίες που συνεπάγονται τη χρήση εκρηκτικών 
υλών. 

10. Εργασίες συναρμολόγησης και αποσυναρμολόγη- 
σης βαρέων προκατασκευασμένων στοιχείων. 


ΠΑΡΑΡΤΗΜΑ III 

ΠΕΡΙΕΧΟΜΕΝΟ ΤΗΣ ΕΚ ΤΩΝ ΠΡΟΤΕΡΩΝ 
ΓΝΩΣΤΟΠΟΙΗΣΗΣ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 3 
ΠΑΡΑΓΡΑΦΟΣ 12 ΤΟΥ ΠΑΡΟΝΤΟΣ ΔΙΑΤΑΓΜΑΤΟΣ 

1. Ημερομηνία διαβίβασης: 

2. Ακριβής διεύθυνση του εργοταξίου: 

3. Αριθμός αδείας ( ή έγκρισης για τα δημόσια έργα 
που δεν απαιτείται άδεια): 

4. Κύριος(οι) του έργου [όνομα(τα) και διεύθυνση (εις)]: 

5. Είδος του έργου: 

6. Ανάδοχος(οι) [όνομα(τα) και διεύθυνση(εις)): 

7. Συντονιστής(ές) σε θέματα ασφάλειας και υγείας 
κατά την εκπόνηση της μελέτης του έργου 
[όνομα(τα) και διεύθυνση (εις)]: 

8. Συντονιστής(ές) σε θέματα ασφάλειας και υγείας 
κατά την εκτέλεση του έργου [όνομα(τα) και διεύ- 
θυνση(εις)]: 

9. Προβλεπόμενη ημερομηνία έναρξης των εργασιών 
στο εργοτάξιο: 

10. Προβλεπόμενη διάρκεια του εργοταξίου: 

11. Προβλεπόμενος μέγιστος αριθμός εργαζομένων 
στο εργοτάξιο: 

12. Προβλεπόμενος αριθμός εργολάβων, υπεργολάβων 
και αυτοαπασχολουμένων στο εργοτάξιο: 

13. Στοιχεία των επιχειρήσεων που έχουν ήδη επιλεγεί: 

ΠΑΡΑΡΤΗΜΑ IV 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΑΣΦΑΛΕΙΑΣ ΚΑΙ ΥΓΕΙΑΣ 
ΓΙΑ ΤΑ ΕΡΓΟΤΑΞΙΑ 

[άρθρο 8 παράγραφος 2 εδάφιο (α) και άρθρο 9 
παράγραφος 2 εδάφιο (υ)] 

Προκαταρκτικές παρατηρήσεις 

Οι υποχρεώσεις που προβλέπονται στο παρόν παράρ¬ 
τημα εφαρμόζονται κάθε φορά που αυτό απαιτείται 
από τα χαρακτηριστικά του εργοταξίου ή της δραστη¬ 
ριότητας, από τις περιστάσεις ή από ενδεχόμενο κίνδυ¬ 
νο. 

Για τους σκοπούς του παρόντος παραρτήματος, ο 
όρος “χώροι” καλύπτει, μεταξύ άλλων, και τα παραπήγ¬ 
ματα. 

ΜΕΡΟΣ Α 

ΕΛΑΧΙΣΤΕΣ ΓΕΝΙΚΕΣ ΠΡΟΔΙΑΓΡΑΦΕΣ ΓΙΑ ΤΟΥΣ 
ΧΩΡΟΥΣ ΕΡΓΑΣΙΑΣ ΣΤΑ ΕΡΓΟΤΑΞΙΑ 

1. Σταθερότητα, αντοχή και στερεότητα 

1.1. Τα υλικά, και γενικότερα οποιοδήποτε στοιχείο που 
θα μπορούσε κατά τις μετακινήσεις να θέσει σε κίν¬ 
δυνο την ασφάλεια και την υγεία των εργαζομένων 
πρέπει να σταθεροποιείται με κατάλληλο και ασφα¬ 
λή τρόπο. 

1.2. Η πρόσβαση στις στέγες ή σε οποιαδήποτε άλλη 
επιφάνεια κατασκευασμένη από υλικά μη επαρκούς 
αντοχής επιτρέπεται μόνον εφόσον παρέχεται ο 


αναγκαίος εξοπλισμός ή τα κατάλληλα μέσα προκει- 
μένου η εργασία να διεξαχθεί κατά τρόπο ασφαλή. 

2. Εγκαταστάσεις διανομής ενέργειας 

2.1. Οι εγκαταστάσεις πρέπει να σχεδιάζονται, να κατα¬ 
σκευάζονται και να χρησιμοποιούνται ούτως ώστε 
να μην αποτελούν κίνδυνο πυρκαγιάς ή έκρηξης και 
να παρέχουν στους εργαζόμενους την απαραίτητη 
προστασία κατά των κινδύνων ηλεκτροπληξίας απο 
άμεση ή έμμεση επαφή. 

2 2 Κατά το σχεδίασμά, την κατασκευή, την επιλογή 
~ του υλικού και των διατάξεων προστασίας θα πρέπει 
να λαμβάνονται υπόψη το είδος και η ισχύς της δια¬ 
νεμόμενης ενέργειας, η επίδραση εξωτερικών παρα¬ 
γόντων και η τεχνική ικανότητα των ατόμων που 
έχουν πρόσβαση σε τμήματα της εγκατάστασης. 

3. Οδοί διαφυγής και έξοδοι κινδύνου 

3.1. Οι οδοί διαφυγής και οι έξοδοι κινδύνου πρέπει να 
παραμένουν ελεύθερες και να οδηγούν με το 
συντομότερο δυνατό τρόπο σε ασφαλή περιοχή. 

3.2. Σε περίπτωση κινδύνου, όλες οι θέσεις εργασίας 
θα πρέπει να μπορούν να εκκενώνονται γρήγορα 
και υπό συνθήκες μέγιστης ασφάλειας για τους 
εργαζόμενους. 

3.3. Ο αριθμός, η κατανομή και οι διαστάσεις των οδών 
διαφυγής και εξόδων κινδύνου εξαρτώνται από τη 
χρήση, τον εξοπλισμό και τις διαστάσεις του εργο¬ 
ταξίου και των χώρων εργασίας, καθώς και από το 
μέγιστο αριθμό των ατόμων που μπορεί να βρίσκο¬ 
νται εκεί. 

3.4. Οι ειδικές οδοί διαφυγής και έξοδοι κινδύνου πρέ¬ 
πει να επισημαίνονται σύμφωνα με το Π.Δ. 105/95 
Ελάχιστες προδιαγραφές για την σήμανση ασφά¬ 
λειας ή/και υγείας στην εργασία σε συμμόρφωση με 
την οδηγία 92 / 58 /ΕΟΚ” (67/Α). Η σήμανση αυτή 
πρέπει να έχει την απαραίτητη αντοχή και να τοπο¬ 
θετείται σε κατάλληλα σημεία. 

3.5. Οι οδοί διαφυγής, οι έξοδοι κινδύνου, όπως και οι 
διάδρομοι κυκλοφορίας και οι θύρες πρόσβασης σ 
αυτούς, δεν πρέπει να φράσσονται από αντικείμενα, 
ώστε να μπορούν να χρησιμοποιηθούν ανεμπόδιστα 
ανά πάσα στιγμή. 

3.6. Σε περίπτωση βλάβης του φωτισμού, οι οδοί διαφυ¬ 
γής και οι έξοδοι κινδύνου που χρειάζονται φωτισμό 
πρέπει να διαθέτουν εφεδρικό φωτισμό επαρκούς 
έντασης. 

4. Πυρανίχνευση και πυρόσβεση 

4.1. Ανάλογα με τα χαρακτηριστικά του εργοταξίου και 
τις διαστάσεις και τη χρήση των χώρων, τον υπάρ¬ 
χοντά εξοπλισμό, τα φυσικά και χημικά χαρακτηρι¬ 
στικά των χρησιμοποιουμένων ουσιών και υλικών 


καθώς και το μέγιστο αριθμό των ατόμων που μπο¬ 
ρούν να βρίσκονται εκεί, πρέπει να προβλέπεται 
επαρκής αριθμός κατάλληλων πυροσβεστικών 
μέσων και, εφόσον χρειάζεται, ανιχνευτές πυρκα¬ 
γιάς και συστήματα συναγερμού. 

4.2. Τα εν λόγω πυροσβεστικά μέσα, οι ανιχνευτές πυρ¬ 
καγιάς και τα συστήματα συναγερμού πρέπει να 
ελέγχονται και να συντηρούνται τακτικά. Πρέπει να 
πραγματοποιούνται δοκιμές και ασκήσεις κατά 
τακτά χρονικά διαστήματα. 

4.3. Τα μη αυτόματα (χειρωνακτικά) πυροσβεστικά 
μέσα πρέπει να είναι εύκολα προσιτά, εύχρηστα και 
να επισημαίνονται σύμφωνα με το Π.Δ. 105/95 
Ελάχιστες προδιαγραφές για την σήμανση ασφά¬ 
λειας ή/και υγείας στην εργασία σε συμμόρφωση με 
την οδηγία 92/58/ΕΟΚ” (67/Α). Η σήμανση αυτή πρέ¬ 
πει να έχει την απαραίτητη αντοχή και να τοποθετεί¬ 
ται σε κατάλληλα σημεία. 

5. Αερισμός 

5.1. Λαμβανομένων υπόψη των μεθόδων εργασίας και 
της σωματικής προσπάθειας την οποία καταβάλ¬ 
λουν οι εργαζόμενοι, πρέπει να προβλέπεται η 
παροχή καθαρού αέρα σε επαρκείς ποσότητες. 

5.2. Εάν χρησιμοποιείται εγκατάσταση αερισμού, πρέ¬ 
πει να τηρείται σε κατάσταση καλής λειτουργίας και 
να μην εκθέτει τους εργαζόμενους σε ρεύματα 
αέρα που βλάπτουν την υγεία. 

5.3. Πρέπει να προβλέπεται σύστημα ελέγχου για την 
αναγγελία των βλαβών, εφόσον αυτό είναι απαραί¬ 
τητο για την υγεία των εργαζομένων. 

6. Έκθεση σε ειδικούς κινδύνους 

6.1. Οι εργαζόμενοι δεν πρέπει να εκτίθενται σε ηχο¬ 
στάθμες βλαβερές για την υγεία τους ούτε σε εξω¬ 
τερικές βλαβερές επιδράσεις (π.χ. αέρια, ατμοί, 
σκόνες). 

6.2. Εάν οι εργαζόμενοι είναι υποχρεωμένοι να εισέρ¬ 
χονται σε ζώνες όπου ο αέρας ενδέχεται να περιέχει 
τοξικές ή βλαβερές ουσίες, να έχει χαμηλή περιεκτι¬ 
κότητα σε οξυγόνο ή, τέλος, να είναι εύφλεκτος, ο 
αέρας εντός των ζωνών αυτών πρέπει να ελέγχεται 
και πρέπει να λαμβάνονται όλα τα αναγκαία μέτρα 
για την πρόληψη κάθε κινδύνου. 

6.3. Οι εργαζόμενοι δεν πρέπει σε καμιά περίπτωση να 
εκτίθενται σε επικίνδυνη ατμόσφαιρα κλειστού 
χώρου και πρέπει τουλάχιστον να παρακολουθού- 
νται συνεχώς από έξω και να λαμβάνονται όλες οι 
απαραίτητες προφυλάξεις προκειμένου να μπορεί 
να τους παρασχεθεί αποτελεσματική και άμεση βοή¬ 
θεια. 

7. Θερμοκρασία 

Η θερμοκρασία στους χώρους εργασίας πρέπει να 

ανταποκρίνεται στις ανάγκες του ανθρώπινου οργα¬ 
νισμού κατά το χρόνο εργασίας, λαμβάνοντας 
υπόψη τις εφαρμοζόμενες μεθόδους εργασίας, τη 
σωματική προσπάθεια που καταβάλλουν οι εργαζό¬ 
μενοι και τις κλιματολογικές συνθήκες των εποχών 
του έτους. 

8. Φυσικός και τεχνητός φωτισμός των θέσεων εργα¬ 

σίας, των χώρων και των οδών κυκλοφορίας στο 
εργοτάξιο 

8.1. Οι θέσεις εργασίας, οι χώροι και οι οδοί κυκλοφο¬ 
ρίας πρέπει όσο είναι δυνατό να διαθέτουν επαρκή 
φυσικό φωτισμό και να φωτίζονται κατάλληλα και 
επαρκώς με τεχνητό φωτισμό κατά τη διάρκεια της 
νύχτας και όταν το φως της ημέρας δεν επαρκεί 
,εφόσον είναι απαραίτητο, πρέπει να χρησιμοποιού¬ 
νται φορητές πηγές φωτισμού με προστασία κατά 
των κραδασμών. 

Το χρώμα του τεχνητού φωτός δεν πρέπει να αλλοι¬ 
ώνει ή να επηρεάζει την οπτική αντίληψη των σημά¬ 
των ή των πινακίδων σήμανσης. 

8.2. Οι εγκαταστάσεις φωτισμού των χώρων, των θέσε¬ 
ων εργασίας και των οδών κυκλοφορίας πρέπει να 
τοποθετούνται κατά τρόπο ώστε το είδος του προ- 
βλεπόμενου φωτισμού να μη δημιουργεί κίνδυνο 
εργατικού ατυχήματος. 

8.3. Οι χώροι, οι θέσεις εργασίας και οι οδοί κυκλοφο¬ 
ρίας στους οποίους οι εργαζόμενοι είναι ιδιαίτερα 
εκτεθειμένοι σε κινδύνους λόγω βλάβης του τεχνη¬ 
τού φωτισμού πρέπει να είναι εφοδιασμένοι με 
φωτισμό ασφαλείας επαρκούς έντασης. 

9. Θύρες και πύλες 

9.1. Οι συρόμενες θύρες πρέπει να διαθέτουν σύστημα 
ασφάλειας το οποίο να αποτρέπει τον εκτροχιασμό 
και την πτώση τους. 

9.2. Οι θύρες και οι πύλες που ανοίγουν προς τα πάνω 
πρέπει να είναι εφοδιασμένες με σύστημα ασφάλει¬ 
ας, το οποίο να τις εμποδίζει να ξαναπέφτουν. 

9.3. Οι θύρες και οι πύλες που βρίσκονται πάνω στις 
οδούς διάσωσης πρέπει να επισημαίνονται κατάλλη¬ 
λα. 

9.4. Ακριβώς δίπλα από τις πύλες που προορίζονται 
κυρίως για την προσπέλαση οχημάτων, και εφόσον 
η διάβαση για τους πεζούς δεν είναι ασφαλής, πρέ¬ 
πει να υπάρχουν θύρες για την κυκλοφορία των 
πεζών ευκρινώς επισημαινόμενες και μονίμως ελεύ¬ 
θερες. 

9.5. Οι μηχανικές θύρες και πύλες πρέπει να λειτουρ¬ 
γούν χωρίς κίνδυνο ατυχήματος για τους εργαζόμε¬ 
νους και να έχουν, για περίπτωση κινδύνου, μηχανι¬ 
σμούς ακινητοποίησης εύκολα αναγνωρίσιμους και 
προσιτούς και να μπορούν, σε περίπτωση διακοπής 


της παροχής ενέργειας, να ανοίγουν με χειροκίνητο 
μηχανισμό, εκτός εάν ανοίγουν αυτόματα. 

10. Οδοί κυκλοφορίας - Ζώνες κινδύνου 

10.1. Οι οδοί κυκλοφορίας, στις οποίες περιλαμβάνο¬ 
νται τα κλιμακοστάσια, οι σταθερές κλίμακες, οι 
αποβάθρες και οι ράμπες φόρτωσης, πρέπει να 
υπολογίζονται, να τοποθετούνται, να διευθετούνται 
και να κατασκευάζονται έτσι ώστε να μπορούν να 
χρησιμοποιούνται εύκολα, με πλήρη ασφάλεια και 
σύμφωνα με τον προορισμό τους, χωρίς οι εργαζό¬ 
μενοι που απασχολούνται κοντά σε αυτές τις οδούς 
κυκλοφορίας να διατρέχουν οιονδήποτε κίνδυνο. 

10.2. Ο υπολογισμός των διαστάσεων των οδών κυκλο¬ 
φορίας προσώπων ή/και εμπορευμάτων, περιλαμβα- 
νομένων και εκείνων όπου πραγματοποιούνται φορ¬ 
τώσεις και εκφορτώσεις, πρέπει να γίνεται με βάση 
τον αναμενόμενο αριθμό χρηστών και το είδος της 
δραστηριότητας. Εφόσον διά των εν λόγω οδών 
κυκλοφορίας διέρχονται μεταφορικά μέσα, πρέπει 
να προβλέπεται επαρκής απόσταση ασφάλειας ή 
αποτελεσματικά μέσα προστασίας για τους άλλους 
χρήστες. Οι οδοί αυτοί πρέπει να επισημαίνονται 
ευκρινώς, να ελέγχονται τακτικά και να συντηρού¬ 
νται. 

10.3. Οι οδοί κυκλοφορίας οχημάτων πρέπει να βρίσκο¬ 
νται σε επαρκή απόσταση από θύρες, πύλες, διαβά¬ 
σεις πεζών, διαδρόμους και κλιμακοστάσια. 

10.4. Εφόσον στο εργοτάξιο υπάρχουν ζώνες περιορι¬ 
σμένης πρόσβασης, οι ζώνες αυτές θα πρέπει να 
είναι εφοδιασμένες με συστήματα που εμποδίζουν 
την είσοδο μη εξουσιοδοτημένων εργαζομένων. 

10.5. Πρέπει να λαμβάνονται τα κατάλληλα μέτρα για 
την προστασία των εργαζομένων στους οποίους 
επιτρέπεται η είσοδος στις επικίνδυνες ζώνες. Οι 
επικίνδυνες ζώνες πρέπει να επισημαίνονται ευκρι- 
νώς. 

11. Αποβάθρες και ράμπες φόρτωσης 

11.1. Οι αποβάθρες και οι ράμπες φόρτωσης-εκφόρτω- 
σης πρέπει να ανταποκρίνονται στις διαστάσεις του 
μεταφερόμενου φορτίου. 

11.2. Οι αποβάθρες φόρτωσης-εκφόρτωσης πρέπει να 
διαθέτουν μία τουλάχιστον έξοδο. 

11.3. Οι ράμπες φόρτωσης-εκφόρτωσης πρέπει να προ¬ 
σφέρουν ασφάλεια στους εργαζόμενους κατά της 
πτώσης. 

12. Χώρος για την ελευθερία κινήσεων στη θέση 
εργασίας 

Η επιφάνεια της θέσης εργασίας πρέπει να υπολογί¬ 
ζεται κατά τρόπο ώστε το προσωπικό να διαθέτει 

επαρκή ελευθερία κινήσεων για τις δραστηριότητες 
του, λαμβάνοντας υπόψη κάθε παρόντα απαραίτητο 
εξοπλισμό ή υλικό. 

13. Πρώτες βοήθειες 

13.1. 0 εργοδότης οφείλει να εξασφαλίζει την καθ’ οιαν- 
δήποτε στιγμή παροχή πρώτων βοηθειών, περιλαμ¬ 
βανόμενου και του ειδικά εκπαιδευμένου προσωπι¬ 
κού. 

13.2. Πρέπει να λαμβάνονται μέτρα για τη μεταφορά 
των εργαζομένων που υφίστανται ατύχημα ή 
παρουσιάζουν αιφνίδια αδιαθεσία προκειμένου να 
τους παρασχεθεί ιατρική βοήθεια. 

13.3. Σε περίπτωση που είναι απαραίτητο λόγω του 
μεγέθους του εργοταξίου ή του είδους των δραστη¬ 
ριοτήτων, πρέπει να προβλέπονται ένας ή περισσό¬ 
τεροι χώροι πρώτων βοηθειών. 

13.4. Οι χώροι πρώτων βοηθειών πρέπει να είναι κατάλ¬ 
ληλα εξοπλισμένοι με τις απαραίτητες εγκαταστά¬ 
σεις και υλικά πρώτων βοηθειών, να είναι εύκολα 
προσπελάσιμοι με φορεία και να φέρουν σήμανση 
σύμφωνα με το Π.Δ. 105/95 “Ελάχιστες προδιαγρα¬ 
φές για την σήμανση ασφάλειας ή/και υγείας στην 
εργασία σε συμμόρφωση με την οδηγία 92/58/ΕΟΚ” 
(67/Α). 

13.5. Υλικό πρώτων βοηθειών πρέπει να υπάρχει σε όλα 
τα μέρη που είναι απαραίτητο λόγω των συνθηκών 
εργασίας. Το υλικό αυτό πρέπει να φέρει κατάλλη¬ 
λη σήμανση και να είναι ευπρόσιτο. 

13.6. Η διεύθυνση και ο αριθμός τηλεφώνου της τοπι¬ 
κής υπηρεσίας παροχής πρώτων βοηθειών πρέπει 
να επισημαίνεται ευκρινώς. 

14. Χώροι υγιεινής και υγειονομικός εξοπλισμός 

14.1. Αποδυτήρια και ιματιοφυλάκια 

14.1.1. Στη διάθεση των εργαζομένων πρέπει να τίθε¬ 
νται κατάλληλα αποδυτήρια, εφόσον είναι υποχρεω¬ 
μένοι να φορούν ειδικά ρούχα εργασίας και δεν 
μπορεί, για λόγους υγείας ή ευπρέπειας, να τους 
ζητηθεί να αλλάζουν σε άλλο χώρο. Τα αποδυτήρια 
αυτά πρέπει να είναι ευπρόσιτα, να έχουν επαρκή 
χωρητικότητα και να είναι εξοπλισμένα με καθίσμα¬ 
τα. 

14.1.2. Τα αποδυτήρια πρέπει να έχουν επαρκείς δια¬ 
στάσεις και να διαθέτουν εξοπλισμό ο οποίος να 
επιτρέπει σε κάθε εργαζόμενο να στεγνώνει, εφό¬ 
σον είναι απαραίτητο, τα ρούχα εργασίας του και τα 
προσωπικά του ρούχα και αντικείμενα, και να τα 
κλειδώνει. Εάν οι συνθήκες εργασίας το απαιτούν 
(π.χ. επικίνδυνες ουσίες, υγρασία, ρύποι) τα ρούχα 
εργασίας πρέπει να μπορούν να φυλάσσονται ξεχω¬ 
ριστά από τα προσωπικά ρούχα και αντικείμενα. 

14.1.3. Στη διάθεση των εργαζομένων πρέπει να τίθε¬ 


νται ξεχωριστά αποδυτήρια για άνδρες και γυναί¬ 
κες. 

14.1.4. Εφόσον δεν απαιτούνται αποδυτήρια, κατά την 
έννοια της παραγράφου 14.1.1, κάθε εργαζόμενος 
πρέπει να έχει στη διάθεσή του ένα χώρο που να 
μπορεί να κλειδώνει τα ρούχα του και τα προσωπικά 
του αντικείμενα. 

74.2. Ντους (καταιωνιστήρες) και νιπτήρες 

14.2.1. Εφόσον επιβάλλεται από το είδος εργασίας ή 
για λόγους υγιεινής, οι εργαζόμενοι πρέπει να 
έχουν στη διάθεσή τους τα κατάλληλα ντους σε 
επαρκή αριθμό. 

14.2.2. Πρέπει να προβλέπονται χωριστές αίθουσες 
ντους, για άνδρες και γυναίκες. 

14.2.3. Οι αίθουσες ντους πρέπει να έχουν επαρκείς 
διαστάσεις προκειμένου ο κάθε εργαζόμενος να 
μπορεί να τις χρησιμοποιεί άνετα και υπό τις κατάλ¬ 
ληλες συνθήκες υγιεινής. 

14.2.4. Τα ντους πρέπει να έχουν ζεστό και κρύο τρε¬ 
χούμενο νερό. 

14.2.5. Εφόσον δεν απαιτούνται αίθουσες ντους, κατά 
την έννοια της παραγράφου 14.2.1, πρέπει να υπάρ¬ 
χει επαρκής αριθμός κατάλληλων νιπτήρων με τρε¬ 
χούμενο νερό (εφόσον είναι απαραίτητο, ζεστό) 
κοντά στις θέσεις εργασίας και τα αποδυτήρια. 
Πρέπει να προβλέπονται χωριστοί νιπτήρες, για 
άνδρες και γυναίκες, εφόσον αυτό είναι απαραίτητο 
για λόγους ευπρέπειας. 

14.2.6. Εάν οι αίθουσες ντους ή νιπτήρων και τα αποδυ¬ 
τήρια είναι χωριστά, θα πρέπει να επικοινωνούν με 
ευκολία μεταξύ τους. 

14.3. Αποχωρητήρια και νιπτήρες 

Οι εργαζόμενοι πρέπει να έχουν στη διάθεσή τους ειδι¬ 
κούς χώρους με επαρκή αριθμό αποχωρητηρίων και 
νιπτήρων, σύμφωνα με την υγειονομική διάταξη 
Γ1/9900/27.11.74 “Περί υποχρεωτικής κατασκευής απο¬ 
χωρητηρίων” (1266/Β), που τροποποιήθηκε με τις απο¬ 
φάσεις Γ 1/2400/26.3.75 (371/Β) και Αιβ/2055/4.3.80 
(338/Β), και οι οποίοι πρέπει να βρίσκονται κοντά στη 
θέση εργασίας, στους χώρους ανάπαυσης, στα αποδυ¬ 
τήρια και στους χώρους ντους ή νιπτήρων. 

15. Χώροι ανάπαυσης και καταλύματα 

15.1. Οι εργαζόμενοι πρέπει να έχουν στη διάθεσή τους 
ευπρόσιτους χώρους ανάπαυσης ή/και καταλύματα 
σύμφωνα με την ισχύουσα νομοθεσία . 

15.2. Οι χώροι ανάπαυσης ή/και τα καταλύματα πρέπει 
να έχουν επαρκείς διαστάσεις και να διαθέτουν τρα¬ 
πέζια και καθίσματα με ράχη σε αριθμό που να αντι¬ 
στοιχεί στον αριθμό των εργαζομένων. 

15.3. Αν δεν υπάρχουν τέτοιοι χώροι, πρέπει να τίθενται 
στη διάθεση του προσωπικού άλλοι χώροι για παρα¬ 
μονή κατά τη διάρκεια των διαλειμμάτων. 

15.4. Στην περίπτωση των μονίμων καταλυμάτων, και 
εφόσον δεν χρησιμοποιούνται σε έκτακτες μόνον 
περιστάσεις, αυτά πρέπει να περιλαμβάνουν επαρ¬ 
κείς χώρους υγιεινής και υγειονομικό εξοπλισμό, 
εντευκτήριο και αναπαυτήριο. Πρέπει επίσης να 
είναι εφοδιασμένοι με κρεβάτια, ερμάρια, τραπέζια 
και καθίσματα με ράχη ανάλογα με τον αριθμό των 
εργαζομένων και να ανταποκρίνονται, ενδεχομένως, 
στην παρουσία εργαζομένων και των δύο φύλων. 

15.5. Στους χώρους ανάπαυσης και στα καταλύματα 
πρέπει να προβλέπονται κατάλληλα μέτρα για την 
προστασία των μη καπνιστών από την όχληση του 
καπνού. 

16. Έγκυες και γαλουχούσες μητέρες 

Οι έγκυες και οι γαλουχούσες μητέρες πρέπει να έχουν 
τη δυνατότητα να κατακλίνονται προς ανάπαυση σε 
κατάλληλες συνθήκες. 

17. Εργαζόμενοι με ειδικές ανάγκες 

Οι χώροι εργασίας πρέπει να είναι διαρρυθμισμένοι 
έτσι ώστε να λαμβάνονται υπόψη, κατά περίπτωση, οι 
απαιτήσεις των εργαζομένων με ειδικές ανάγκες. Η διά¬ 
ταξη αυτή εφαρμόζεται, ιδίως, για τις θύρες, τις οδούς 
επικοινωνίας, τα κλιμακοστάσια, τα ντους, τους νιπτή¬ 
ρες, τα αποχωρητήρια και τις θέσεις εργασίας τις οποί¬ 
ες χρησιμοποιούν ή στις οποίες απασχολούνται άμεσα 
εργαζόμενοι με ειδικές ανάγκες. 

18. Διάφορες διατάξεις 

18.1. Ο περιβάλλον χώρος και η περίμετρος του εργο¬ 
ταξίου πρέπει να έχουν ευκρινή και εμφανή σήμαν¬ 
ση και περίφραξη, ώστε να είναι ευκρινώς ορατοί 
και αναγνωρίσιμοι. 

18.2. Στη διάθεση των εργαζομένων στο εργοτάξιο πρέ¬ 
πει να τίθεται πόσιμο νερό και, ενδεχομένως, ένα 
άλλο κατάλληλο μη αλκοολούχο ποτό σε επαρκή 
ποσότητα, τόσο στους χώρους εργασίας, όσο και 
κοντά στις θέσεις εργασίας τους. 

18.3. Στους εργαζόμενους πρέπει να παρέχονται ευκο¬ 
λίες για να λαμβάνουν τα γεύματά τους κάτω από 
ικανοποιητικές συνθήκες και, ενδεχομένως, ευκο¬ 
λίες για να παρασκευάζουν τα γεύματά τους κάτω 
από ικανοποιητικές συνθήκες. 

ΜΕΡΟΣ Β 

ΕΛΑΧΙΣΤΕΣ ΕΙΔΙΚΕΣ ΠΡΟΔΙΑΓΡΑΦΕΣ ΓΙΑ ΤΙΣ ΘΕΣΕΙΣ 
ΕΡΓΑΣΙΑΣ ΣΤΑ ΕΡΓΟΤΑΞΙΑ 

Προκαταρκτική παρατήρηση 

Η κατάταξη των ελάχιστων προδιαγραφών σε δύο τμή¬ 
ματα, όπως παρουσιάζονται παρακάτω, δεν πρέπει να 


θεωρηθεί ως επιτακτική όταν ειδικές περιστάσεις το 
απαιτούν. 

Τυήιια I 

Θέσεις εργασίας στα εργοτάξια εντός των εγκατα¬ 
στάσεων 

1. Σταθερότητα, αντοχή και στερεότητα 

Οι κατασκευές πρέπει να έχουν την απαιτούμενη δομή 
και σταθερότητα ανάλογα με τις διάφορες χρήσεις 
τους. 

2. Θύρες κινδύνου 

2.1. Οι θύρες κινδύνου πρέπει να ανοίγουν προς τα 
έξω. 

2.2. Οι θύρες κινδύνου δεν πρέπει να είναι κλειστές 
κατά τρόπο που να μην μπορεί να τις ανοίξει οιοσ- 
δήποτε, εύκολα και αμέσως, σε περίπτωση ανά¬ 
γκης. 

2.3. Απαγορεύεται η χρήση συρόμενων και περιστρεφο- 
μένων θυρών ως θυρών κινδύνου. 

3. Εξαερισμός 

3.1. Εάν χρησιμοποιούνται εγκαταστάσεις κλιματισμού 
ή μηχανικού εξαερισμού πρέπει να λειτουργούν 
κατά τρόπο ώστε να αποφεύγεται η έκθεση των 
εργαζομένων σε ενοχλητικά ρεύματα αέρος. 

3.2. Αποθέσεις και ρύποι που ενδέχεται να ενέχουν 
άμεσο κίνδυνο για την υγεία των εργαζομένων, 
λόγω μόλυνσης του εισπνεομένου αέρα, πρέπει να 
καθαρίζονται ταχέως. 

4. Θερμοκρασία 

4.1. Η θερμοκρασία των χώρων ανάπαυσης, των χώρων 
διαμονής του προσωπικού επιφυλακής, των εγκατα¬ 
στάσεων υγιεινής, των κυλικείων καθώς και των 
χώρων παροχής πρώτων βοηθειών, πρέπει να αντα- 
ποκρίνεται στον ειδικό προορισμό των χώρων 
αυτών. 

4.2. Τα παράθυρα, οι φεγγίτες και τα υαλωτά τοιχώμα¬ 
τα δεν πρέπει να επιτρέπουν τον υπερβολικό ηλια- 
σμό, λαμβανομένων υπόψη του είδους της εργα¬ 
σίας και της χρήσης του χώρου. 

5. Φυσικός και τεχνητός φωτισμός 

Οι χώροι εργασίας πρέπει, στο μέτρο του δυνατού, 
να διαθέτουν επαρκή φυσικό φωτισμό και διατάξεις 
που να επιτρέπουν τον κατάλληλο τεχνητό φωτισμό 
για την ασφάλεια και την προστασία της υγείας των 
εργαζομένων. 

6. Δάπεδα, τοίχοι και οροφές των χώρων 

6. 1. Τα δάπεδα των χώρων πρέπει να μην παρουσιά¬ 
ζουν ανωμαλίες, τρύπες ή επικίνδυνα κεκλιμένα επί- 

πεδα και να είναι σταθερά, στερεά και αντιολισθητι¬ 
κά. 

6.2. Οι επιφάνειες των δαπέδων, των τοίχων και των 
οροφών στους χώρους εργασίας πρέπει να μπο¬ 
ρούν να υφίστανται συνήθη και σε βάθος καθαρι¬ 
σμό προκειμένου να επιτυγχάνονται κατάλληλες 
συνθήκες υγιεινής. 

6.3. Τα διαφανή ή διαφώτιστα τοιχώματα, και ιδιαίτερα 
τα εντελώς υαλωτά τοιχώματα, εφόσον βρίσκονται 
μέσα σε χώρους ή κοντά σε θέσεις εργασίας και σε 
οδούς κυκλοφορίας, πρέπει να επισημαίνονται 
ευκρινώς και να είναι κατασκευασμένα από υλικά 
ασφαλείας ή να χωρίζονται από τις εν λόγω θέσεις 
εργασίας και τους διαδρόμους κυκλοφορίας ούτως 
ώστε οι εργαζόμενοι να μην έρχονται σε επαφή με 
τα τοιχώματα αυτά, ούτε να τραυματίζονται από 
τυχόν θραύσματά τους. 

7. Παράθυρα και φεγγίτες 

7.1. Οι εργαζόμενοι πρέπει να μπορούν ασφαλώς να 
ανοίγουν, να κλείνουν, να ρυθμίζουν και να στερεώ¬ 
νουν τα παράθυρα, τους φεγγίτες και τα συστήμα¬ 
τα αερισμού. 

7.2. Οταν τα εν λόγω παράθυρα, ανοίγματα και συστή¬ 
ματα είναι ανοιχτά, η θέση τους πρέπει να είναι 
τέτοια ώστε να μην αποτελούν κίνδυνο για τους 
εργαζόμενους. 

7.3. Τα παράθυρα και οι φεγγίτες πρέπει να είναι σχε¬ 
διασμένα κατά τρόπο εναρμονιζόμενο με τον εξο¬ 
πλισμό ή εφοδιασμένα με κατάλληλα συστήματα 
έτσι ώστε να καθαρίζονται χωρίς κινδύνους για το 
προσωπικό καθαρισμού και για τους παρόντες 
εργαζόμενους. 

8. Θύρες και πύλες 

8.1. Η θέση, ο αριθμός, τα υλικά κατασκευής και οι δια¬ 
στάσεις των θυρών και των πυλών καθορίζονται με 
βάση τη φύση και τη χρήση των χώρων. 

8.2. Στις διαφανείς θύρες πρέπει να τοποθετείται επισή¬ 
μανση, στο ύψος των ματιών. 

8.3. Οι θύρες και πύλες που ανοίγουν και προς τις δύο 
κατευθύνσεις πρέπει να είναι διαφανείς ή να έχουν 
διαφανή φατνώματα. 

8.4. Εφόσον οι διαφανείς ή διαφώτιστες επιφάνειες των 
θυρών και πυλών δεν είναι κατασκευασμένες από 
υλικά ασφαλείας και υπάρχει κίνδυνος τραυματι¬ 
σμού των εργαζομένων από τυχόν θραύσματά τους, 
οι επιφάνειες αυτές πρέπει να προστατεύονται από 
χτυπήματα που μπορούν να προκαλέσουν τη θραύ¬ 
ση τους. 

9. Οδοί κυκλοφορίας 

Εφόσον η χρήση και ο εξοπλισμός των χώρων το 
απαιτούν, για την εξασφάλιση της προστασίας των 


εργαζομένων, πρέπει να υποδεικνύεται σαφώς η 
χάραξη των οδών κυκλοφορίας. 

10. Ειδικά μέτρα για τις κυλιόμενες σκάλες και τους 
κυλιόμενους διαδρόμους 

Οι κυλιόμενες σκάλες και οι κυλιόμενοι διάδρομοι 
πρέπει να λειτουργούν ασφαλώς, να διαθέτουν τα 
απαραίτητα συστήματα ασφαλείας και να είναι εξο¬ 
πλισμένα με συστήματα επείγουσας ακινητοποίη- 
σης, τα οποία να αναγνωρίζονται εύκολα και να 
είναι ευπρόσιτα. 

11. Διαστάσεις και όγκος αέρα των χώρων 

Οι χώροι εργασίας πρέπει να έχουν επιφάνεια και 
ύψος που να επιτρέπουν στους εργαζόμενους να 
εκτελούν την εργασία τους χωρίς κίνδυνο για την 
ασφάλεια, την υγεία ή την ευεξία τους. 

Τμήμα II 

Θέσεις εργασίας σε εργοτάξια εκτός των εγκαταστά¬ 
σεων 

1. Σταθερότητα, αντοχή και στερεότητα 

1.1. Οι κινητές ή σταθερές θέσεις εργασίας που βρί¬ 
σκονται σε ύψος ή σε βάθος πρέπει να είναι στερε¬ 
ές και σταθερές ανάλογα με: 

α. Τον αριθμό των εργαζομένων που βρίσκονται σε 
αυτές 

β. Τα ανώτατα φορτία που ενδέχεται να φέρουν και 
την κατανομή τους 

γ. Τις εξωτερικές επιδράσεις που είναι δυνατόν να 
υποστούν. 

1.2. Αν τα υποστηρίγματα και τα υπόλοιπα στοιχεία των 
θέσεων αυτών δεν διαθέτουν εγγενή ευστάθεια, 
πρέπει να εξασφαλίζεται η ευστάθειά τους με 
κατάλληλα και ασφαλή μέσα στερέωσης, ώστε να 
αποφεύγεται οποιαδήποτε άκαιρη ή ακούσια μετακί¬ 
νηση του συνόλου ή τμημάτων των εν λόγω θέσεων 
εργασίας. 

1.3. Η σταθερότητα και η στερεότητα των θέσεων 
εργασίας πρέπει να ελέγχονται κατάλληλα, ιδίως 
μετά από ενδεχόμενη αλλαγή του ύψους ή του 
βάθους των θέσεων αυτών. 

2. Εγκαταστάσεις διανομής ενέργειας 

2.1. Οι εγκαταστάσεις διανομής ενέργειας του εργοτα¬ 
ξίου, ιδίως οι εγκαταστάσεις που υπόκεινται σε εξω¬ 
τερικές επιδράσεις, πρέπει να ελέγχονται και να 
συντηρούνται τακτικά. 

2.2. Οι προϋπάρχουσες της έναρξης λειτουργίας του 
εργοταξίου εγκαταστάσεις πρέπει να εντοπίζονται, 
να ελέγχονται και να επισημαίνονται ευκρινώς. 

2.3. Εφόσον υπάρχουν εναέριοι ηλεκτροφόροι αγωγοί, 
πρέπει να εκτρέπονται έξω από το εργοτάξιο είτε να 
τίθενται εκτός τάσης. Εάν αυτό δεν είναι δυνατόν, 
πρέπει να τοποθετούνται φράγματα ή προειδοποιη¬ 
τικά σήματα προκειμένου τα οχήματα και οι εγκατα¬ 
στάσεις να παραμένουν σε απόσταση. Σε περίπτω¬ 
ση που οχήματα του εργοταξίου οφείλουν να περά¬ 
σουν κάτω από τους αγωγούς αυτούς, πρέπει να 
γίνονται οι κατάλληλες προειδοποιήσεις και να λαμ- 
βάνεται η κατάλληλη εναέρια προστασία. 

2.4. Τα μέτρα της προηγουμένης παραγράφου 2.3. 
λαμβάνονται σύμφωνα με τις διαδικασίες που προ- 
βλέπονται από την ισχύουσα νομοθεσία. 

3. Ατμοσφαιρικές επιδράσεις 

Οι εργαζόμενοι πρέπει να προφυλάσσονται από τις 
ατμοσφαιρικές επιδράσεις που μπορούν να βλά¬ 
ψουν την ασφάλεια και την υγεία τους. 

4. Πτώσεις αντικειμένων 

4.1. Οι εργαζόμενοι πρέπει να προφυλάσσονται, εφό¬ 
σον είναι τεχνικά εφικτό, από τις πτώσεις αντικειμέ¬ 
νων με μέσα συλλογικής προστασίας. 

4.2. Τα υλικά και ο εξοπλισμός πρέπει να φυλάσσονται 
ή να στοιβάζονται κατά τρόπο ώστε να αποφεύγεται 
η κατάρρευση ή ανατροπή τους. 

4.3. Εφόσον είναι αναγκαίο, πρέπει να προβλέπονται 
στεγαζόμενοι διάδρομοι στο εργοτάξιο ή να καθί¬ 
σταται αδύνατη η πρόσβαση στις επικίνδυνες ζώνες. 

5. Πτώσεις από ύψος 

5.1. Οι πτώσεις από ύψος πρέπει να προλαμβάνονται, 
ιδίως μέσω στερεών κιγκλιδωμάτων με επαρκές 
ύψος που θα διαθέτουν τουλάχιστον ένα εμπόδιο 
στη στάθμη του δαπέδου, ένα χειρολισθήρα και 
ενδιάμεσο οριζόντιο στοιχείο, ή άλλο ισοδύναμο 
μέσο, σύμφωνα με την ισχύουσα νομοθεσία. 

5.2. Οι εργασίες σε ύψος μπορούν να πραγματοποιού¬ 
νται μόνο με τη βοήθεια του κατάλληλου εξοπλι¬ 
σμού ή με μηχανισμούς συλλογικής προστασίας 
όπως κιγκλιδώματα, εξέδρες ή δίχτυα προστασίας. 
Σε περίπτωση που η χρήση αυτών των μέσων δεν 
είναι δυνατή λόγω της φύσης των εργασιών, πρέπει 
να προβλέπονται τα κατάλληλα μέσα πρόσβασης 
και να χρησιμοποιούνται ζώνες ασφαλείας ή άλλες 
μέθοδοι ασφάλειας με αγκύρωση, με τις προϋποθέ¬ 
σεις της κείμενης νομοθεσίας. 

6. Ικριώματα και κλίμακες 

6.1. Τα ικριώματα πρέπει να σχεδιάζονται, να κατα¬ 
σκευάζονται και να συντηρούνται έτσι ώστε να μην 
μπορούν να καταρρεύσουν ή να μετατοπισθούν 
τυχαία. 


6.2. Τα δάπεδα εργασίας και τα στοιχεία πρόσβασης 
των ικριωμάτων πρέπει να έχουν τέτοια κατασκευή, 
διαστάσεις και προστατευτικά μέτρα και να χρησι¬ 
μοποιούνται με τέτοιο τρόπο ώστε να αποφεύγεται 
η πτώτη προσώπων ή η έκθεσή τους σε πτώσεις 
αντικειμένων. 

6.3. Τα ικριώματα πρέπει να επιθεωρούνται από τον 
επιβλέποντα μηχανικό στις παρακάτω περιπτώσεις: 

α. Πριν από την έναρξη της χρήσης τους 

β. Στη συνέχεια, κατά τακτά χρονικά διαστήματα 

γ. Μετά από κάθε μετατροπή, περίοδο αχρηστίας, 
κακοκαιρία ή σεισμικές δονήσεις ή μετά από 
οποιεσδήποτε περιστάσεις που μπορούν να επη¬ 
ρεάσουν την αντοχή ή τη σταθερότητά τους. 

6.4. Οι κλίμακες πρέπει να έχουν επαρκή αντοχή και να 
συντηρούνται σωστά. Πρέπει επίσης να χρησιμοποι¬ 
ούνται σωστά, στα κατάλληλα σημεία και σύμφωνα 
με τη χρήση για την οποία προορίζονται. 

6.5. Θα πρέπει να λαμβάνεται πρόνοια ώστε να απο¬ 
φεύγονται ακούσιες μετατοπίσεις των κινητών ικριω¬ 
μάτων. 

7. Συσκευές ανύψωσης 

7.1. Κάθε συσκευή ή εξάρτημα ανύψωσης, συμπερι¬ 
λαμβανομένων και των συστατικών στοιχείων τους, 
των συνδέσμων, των αγκυρώσεων και των στηριγμά¬ 
των τους, πρέπει: 

α. Να σχεδιάζονται και να κατασκευάζονται σωστά 
και να έχουν την απαραίτητη αντοχή για την 
χρήση που προορίζονται 

β. Να εγκαθίστανται και να χρησιμοποιούνται 
σωστά 

γ. Να συντηρούνται σε καλή κατάσταση λειτουρ¬ 
γίας 

δ. Να παρακολουθούνται και να υποβάλλονται σε 
περιοδικές δοκιμές και ελέγχους σύμφωνα με 
την ισχύουσα νομοθεσία 

ε. Να χρησιμοποιούνται από εργαζόμενους που 
έχουν εκπαιδευτεί κατάλληλα και έχουν εφοδια¬ 
στεί με τις κατάλληλες άδειες βάσει της ισχύου- 
σας νομοθεσίας. 

7.2. Κάθε συσκευή και εξάρτημα ανύψωσης πρέπει να 
φέρει ευκρινώς ένδειξη του ανώτατου επιτρεπόμε¬ 
νου φορτίου , σύμφωνα με τις εγκρίσεις που απαι¬ 
τούνται από την ισχύουσα νομοθεσία. 

7.3. Οι συσκευές ανύψωσης, καθώς και τα εξαρτήματά 
τους, δεν μπορούν να χρησιμοποιούνται για σκο¬ 
πούς διαφορετικούς από εκείνους για τους οποίους 

προορίζονται σύμφωνα με τις εγκρίσεις που απαι¬ 
τούνται από την ισχύουσα νομοθεσία. 

7.4. Ολα τα αποδεικτικά στοιχεία ,άδειες, εγκρίσεις 
κ.λ.π. πρέπει να ευρίσκονται στο εργοτάξιο και να 
είναι στη διάθεση των ελεγκτικών αρχών. 

8. Οχήματα, χωματουργικά μηχανήματα και μηχανή¬ 
ματα διακίνησης υλικών 

8.1. Ολα τα οχήματα και τα χωματουργικά μηχανήματα 
καθώς και τα μηχανήματα διακίνησης υλικών πρέ¬ 
πει: 

α. Να είναι σωστά σχεδιασμένα και κατασκευασμέ¬ 
να λαμβάνοντας υπόψη, στο μέτρο του δυνατού, 
τις εργονομικές αρχές 

β. Να διατηρούνται σε καλή κατάσταση λειτουργίας 
και τυχόν μετατροπές να εγκρίνονται σύμφωνα 
με την ισχύουσα νομοθεσία λαμβάνοντας υπόψη 
την υγεία και ασφάλεια των εργαζομένων, 
γ. Να χρησιμοποιούνται σωστά και από πρόσωπα 
κατάλληλα και εφοδιασμένα με τις απαιτούμενες 
άδειες σύμφωνα με την ισχύουσα νομοθεσία. 

8.2. Οι οδηγοί και χειριστές των οχημάτων και των 
χωματουργικών μηχανημάτων καθώς και των μηχα¬ 
νημάτων διακίνησης υλικών πρέπει να έχουν λάβει 
ειδική εκπαίδευση και να διαθέτουν την απαιτούμε- 
νη από την ισχύουσα νομοθεσία άδεια. 

8.3. Πρέπει να λαμβάνονται προληπτικά μέτρα ώστε να 
αποφεύγεται η πτώση των εν λόγω οχημάτων και 
των μηχανημάτων στο χώρο εκσκαφής ή στο νερό. 

8.4. Τα χωματουργικά μηχανήματα και τα μηχανήματα 
διακίνησης υλικών πρέπει, να είναι εφοδιασμένα με 
τα κατάλληλα συστήματα σύμφωνα με τις προβλέ¬ 
ψεις του κατασκευαστή, ώστε ο οδηγός να προστα¬ 
τεύεται κατά της σύνθλιψης σε περίπτωση ανατρο¬ 
πής του μηχανήματος, καθώς και κατά της πτώσης 
αντικειμένων. 

8.5. Ολα τα αποδεικτικά στοιχεία, άδειες κλπ πρέπει να 
συνοδεύουν το μηχάνημα ή τον οδηγό και να είναι 
στη διάθεση των ελεγκτικών αρχών. 

9. Εγκαταστάσεις, μηχανές, εξοπλισμός 

9.1. Οι εγκαταστάσεις, οι μηχανές και ο εξοπλισμός, 
συμπεριλαμβανομένων και των μηχανοκινήτων ή μη 
εργαλείων χειρός πρέπει: 

α. Να είναι σωστά σχεδιασμένες και κατασκευασμέ¬ 
νες λαμβάνοντας υπόψη, στο μέτρο του δυνα¬ 
τού, τις εργονομικές αρχές 

β. Να διατηρούνται σε καλή κατάσταση λειτουργίας 

γ. Να χρησιμοποιούνται αποκλειστικά για την εργα¬ 
σία για την οποία προορίζονται 
δ. Να χρησιμοποιούνται από εργαζόμενους που 


έχουν λάβει κατατάλληλη εκπαίδευση. 

9.2. Οι εγκαταστάσεις και τα όργανα υπό πίεση πρέπει 
να παρακολουθούνται και να υποβάλλονται σε δοκι¬ 
μές και ελέγχους κατά τακτά χρονικά διαστήματα 
σύμφωνα με την ισχύουσα νομοθεσία. 

10. Εκσκαφές, φρέατα, χωματουργικές και υπόγειες 
εργασίες, σήραγγες 

10.1. Στις εκσκαφές, τα φρέατα, τις υπόγειες εργασίες 
ή τις σήραγγες πρέπει να λαμβάνονται οι απαραίτη¬ 
τες προφυλάξεις: 

α. Για την κατάλληλη υποστήριξη και διαμόρφωση 
των πρανών 

β. Για την πρόληψη των κινδύνων από την πτώση 
ανθρώπων, εξοπλισμού ή αντικειμένων, καθώς 
και από την εισροή ύδατος 
γ. Γ ια να υπάρχει επαρκής εξαερισμός σε όλες τις 
θέσεις εργασίας που να διατηρεί την ατμόσφαι¬ 
ρα κατάλληλη για την αναπνοή, χωρίς να παρου¬ 
σιάζει κινδύνους για την υγεία 
δ. Γ ια να μπορούν οι εργαζόμενοι να προφυλάσσο- 
νται σε χώρο ασφαλή σε περίπτωση πυρκαγιάς, 
εισροής ύδατος ή υλικών. 

10.2. Πριν από την έναρξη χωματουργικών εργασιών, 
πρέπει να λαμβάνονται μέτρα για τον προσδιορισμό 
και τη μείωση στο ελάχιστο των κινδύνων από υπό¬ 
γεια καλώδια και άλλα συστήματα εγκαταστάσεων 
διανομής. 

10.3. Πρέπει να προβλέπονται ασφαλείς οδοί εισόδου 
και εξόδου στο χώρο εκσκαφής. 

10.4. Τα προϊόντα της εκσκαφής, ο εξοπλισμός και τα 
κινούμενα οχήματα πρέπει να τηρούνται σε απόστα¬ 
ση από τις εκσκαφές. Εφόσον είναι απαραίτητο, 
πρέπει να κατασκευάζονται κατάλληλες περιφρά¬ 
ξεις. 

11. Εργασίες κατεδάφισης 

Όταν η κατεδάφιση ενός κτιρίου ή έργου ενέχει κίν¬ 
δυνο για τους εργαζόμενους ή το κοινό: 

α. Πρέπει να λαμβάνονται τα κατάλληλα προληπτικά 
μέτρα, μέθοδοι και διαδικασίες 

β. Οι εργασίες πρέπει να σχεδιάζονται και να εκτε- 
λούνται υπό την επίβλεψη αρμοδίου προσώπου 
σύμφωνα με την ισχύουσα νομοθεσία. 

12. Φέροντες οργανισμοί από μέταλλο ή σκυρόδεμα, 
ξυλότυποι και βαρέα προκατασκευασμένα στοι¬ 
χεία 

12.1. Οι φέροντες οργανισμοί από μέταλλο ή σκυρόδε¬ 
μα και τα στοιχεία τους, οι ξυλότυποι, τα προκατα¬ 
σκευασμένα στοιχεία ή τα προσωρινά στηρίγματα 
και οι αντιστηρίξεις πρέπει να συναρμολογούνται 

και να αποσυναρμολογούνται υπό την επίβλεψη 
αρμοδίου προσώπου σύμφωνα με την ισχύουσα 
νομοθεσία. 

12.2. Πρέπει να λαμβάνονται επαρκή προληπτικά μέτρα 
για την προστασία των εργαζομένων από τους κιν¬ 
δύνους που οφείλονται στο εύθραυστο ή στην προ¬ 
σωρινή αστάθεια ενός έργου. 

12.3. Οι ξυλότυποι, τα προσωρινά στηρίγματα και οι 
αντιστηρίξεις πρέπει να σχεδιάζονται, να υπολογίζο¬ 
νται, να εκτελούνται και να συντηρούνται έτσι ώστε 
να αντέχουν χωρίς κίνδυνο στις καταπονήσεις που 
μπορεί να τους επιβληθούν. 

13. Προσωρινά φράγματα και θάλαμοι εκτέλεσης 
υποβρυχίων εργασιών 

13.1. Ολα τα προσωρινά φράγματα και οι θάλαμοι για 
υποβρύχιες εργασίες πρέπει: 

α. Να κατασκευάζονται σωστά και με κατάλληλα και 
στερεά υλικά επαρκούς αντοχής 

β. Να διαθέτουν επαρκή εξοπλισμό ώστε να μπο¬ 
ρούν οι εργαζόμενοι να προστατευτούν σε περί¬ 
πτωση απότομης εισροής ύδατος ή υλικών. 

13.2. Η κατασκευή, η τοποθέτηση, η μετατροπή ή η 
αποσυναρμολόγηση ενός προσωρινού φράγματος ή 
ενός θαλάμου πρέπει να γίνονται υπό την επίβλεψη 
του επιβλέποντος μηχανικού. 

13.3. Ολα τα προσωρινά φράγματα και οι θάλαμοι πρέ¬ 
πει να επιθεωρούνται κατά τακτά διαστήματα από 
τον επιβλέποντα μηχανικό. 


φωνα με τις κείμενες διατάξεις της εθνικής νομοθεσίας. 

Άρθρο 14 
Κυρώσεις 

1. Σε κάθε εργοδότη, κατασκευαστή, παρασκευαστή, 
εισαγωγέα ή προμηθευτή, που παραβαίνει τις διατά¬ 
ξεις του παρόντος επιβάλλονται, ανεξάρτητα από 
τις ποινικές κυρώσεις, οι διοικητικές κυρώσεις του 
άρθρου 24 του Ν. 2224/94. Προκειμένου για το 
Δημόσιο τα Ν.Π.Δ.Δ. και του Ο.Τ.Α. εφαρμόζονται 
αναλόγως οι διατάξεις του άρθρου 6 της ΚΥΑ 
88555/3293/30.9.88 που κυρώθηκε με το άρθρο 39 
του Ν. 1836/89. 

2. Σε κάθε εργοδότη, κατασκευαστή, παρασκευαστή, 
εισαγωγέα ή προμηθευτή, που παραβαίνει από αμέ¬ 
λεια ή πρόθεση τις διατάξεις του παρόντος επιβάλ¬ 
λονται οι ποινικές κυρώσεις του άρθρου 25 του Ν. 
2224/94 . 

Άρθρο 15 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην εφημερίδα της Κυβέρνησεως, 
εκτός της παραγράφου 8 του άρθρου 3, της οποίας η 
ισχύς αρχίζει έξη μήνες μετά τη δημοσίευση του παρό¬ 
ντος διατάγματος στην εφημερίδα της Κυβερνήσεως 
και δεν αφορά τις περιπτώσεις που τα δικαιολογητικά 
για την έκδοση της οικοδομικής άδειας ή για την έγκρι¬ 
ση της τεχνικής μελέτης έχουν ήδη μέχρι τότε υποβλη¬ 
θεί. 


14. Εργασίες στις στέγες 

Στον Υπουργό Εργασίας και Κοινωνικών Ασφαλίσεων 
14.1. Στις εργασίες πάνω σε στέγες λαμβάνονται προ- αναθέτουμε τη δημοσίευση και την εκτέλεση του παρό- 
ληπτικά μέτρα σύμφωνα με την ισχύουσα νομοθεσία ντος διατάγματος, 
προκειμένου να αποφευχθεί η πτώση των εργαζομέ¬ 
νων, των εργαλείων ή άλλων αντικειμένων ή υλικών. Αθήνα, 29 Αυγούστου 1996 


14.2. Οταν εργαζόμενοι πρέπει να εργαστούν επί ή πλη¬ 
σίον στέγης ή οποιοσδήποτε άλλης επιφάνειας από 
εύθραυστο υλικό διά μέσου του οποίου κινδυνεύουν 
να πέσουν, πρέπει να λαμβάνονται προληπτικά 
μέτρα έτσι ώστε να μην βαδίσουν από απροσεξία 
στην επιφάνεια των εύθραυστων υλικών, ούτε.να 
πέσουν στο έδαφος. 

Άρθρο 13 

Έλεγχος εφαρμογής 

Ο έλεγχος της εφαρμογής του παρόντος ανατίθεται 
στις αρμόδιες υπηρεσίες της Νομαρχιακής 
Αυτοδιοίκησης (στα Κέντρα Πρόληψης Επαγγελματικού 
Κινδύνου ή στις Διευθύνσεις επιθεώρησης εργασίας και 
στις Διευθύνσεις απασχόλησης με τα αρμόδια Τμήματα 
τεχνικής και υγειονομικής επιθεώρησης εργασίας ή στα 
Τμήματα και Γραφεία επιθεώρησης εργασίας κλπ) σύμ- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Κ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 1 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (Ο® 1 ) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

<=ΦΗΜΡΡίΛΓ>7 ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Ι.Ε.Π. 

30.000 δρχ. 

50.000 · 

10.000 » 

50.000 - 

25.000 » 

10.000 - 

5.000 - 

10.000 » 

3.000 » 

150.000 · 

ιο.οοο » 

1.500 δρχ. 

2.500 · 

500 » 

2.500 » 

1.250 » 

500 · 

250 » 

500 - 

150 - 

7.500 · 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 * 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μάξι με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίνοαφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΘ.ΟΟ’ έως 13.00 _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






